Akadeemiline Anglo-Eesti Ühing
Akadeemiline Anglo-Eesti Ühing oli 1931 asutatud ühing, mis ühendas Eestis tegutsevaid anglosaksi kultuuri uurijaid. Ühingu eesmärkide seas oli uurida anglosaksi kultuuri, samuti luua kontakte Inglismaa ja Ameerikaga, et nendega vahetada infot. Ühing asutati 1. veebruaril 1931 ja selle põhikiri registreeriti 24. veebruaril 1931 Tartu ülikooli nõukogus. Ühingu president oli lektor Henry C. C. Harris.